《文儒见和四诗钦叹高妙谨用韵为答卒章问讯汝霖幸呈似也 其三》
宋代·陈长方

记公当日事，天上冠群英。偕计旅庭实，稚齿先飞声。

胸中五色绢，补衮泽斯民。云胡卷而归，不效岐山鸣。

翛然脱外累，志尚惟清宁。坐使嘉谷富，无复生蝗螟。

因公古人风，并得千载情。

作者简介：（1108—1148）宋福州长乐人，字齐之。人称唯室先生。陈侁子。高宗绍兴八年进士。为江阴军学教授，寓吴中，师从王蘋，隐居乡里，闭户研究经史，以教学者。其学主直指以开人心，使学者归于自得。有《步里客谈》、《尚书传》、《春秋传》、《礼记传》、《两汉论》、《唐论》、《唯室集》等。